କରୋନା ଭୂତାଣୁ ମହାମାରୀ ସମଗ୍ର ଦେଶରେ ଦ୍ରୁତ ଗତିରେ ବ୍ୟାପିବାରେ ଲାଗିଛି । ସମ୍ପ୍ରତି ଏହି ଭୂତାଣୁ ଦେଶ ପାଇଁ ଚିନ୍ତାର କାରଣ ପାଲଟିଛି । ବର୍ତ୍ତମାନ ପର୍ଯ୍ୟନ୍ତ ଲକ୍ଷ ଲକ୍ଷ ଲୋକ କରୋନା ଭୁତାଣୁ ଦ୍ୱାରା ଆକ୍ରାନ୍ତ ହୋଇଛନ୍ତି ଏବଂ ଅନେକ ପ୍ରାଣ ମଧ୍ୟ ହରାଇଛନ୍ତି । ଏହି ଭୂତାଣୁ ଜନିତ ଗୁରୁତର ସଂଖ୍ୟାକୁ ଦୃଷ୍ଟିରେ ରଖି ଭାରତ ସରକାର ମଧ୍ୟ କଠୋର ପଦକ୍ଷେପ ନେବାକୁ ପ୍ରସ୍ତୁତ ଅଛନ୍ତି । ଏହି ସମୟରେ ଭାରତ ସରକାର ମଧ୍ୟ ଟୀକାକରଣ ଅଭିଯାନକୁ ଜୋରଦାର୍ କରିଛନ୍ତି ।
ଆପଣଙ୍କୁ କହିରଖୁଛୁ ଯେ ୨୦୨୧ ମସିହା ମେ ୧ରୁ, ୧୮ ବର୍ଷରୁ ଅଧିକ ବ୍ୟକ୍ତି, କରୋନା ଟିକା ନେଇପାରିବେ । ସୂଚନାଯୋଗ୍ୟ ଯେ, ଟିକା ଉପରେ ଅନେକ ଲୋକଙ୍କର ସନ୍ଦେହ ଏବଂ ଭୟ ରହିଛି ଯେଉଁଥିପାଇଁ ଅନେକ ଲୋକ ଟିକା ପ୍ରୟୋଗ କରିବା ପରେ ମଧ୍ୟ ପାର୍ଶ୍ୱ ପ୍ରତିକ୍ରିୟା ଦେଖିଛନ୍ତି । କେବଳ ଏତିକି ନୁହେଁ କିଛି ଲୋକ ମଧ୍ୟ ପ୍ରାଣ ହରାଇଛନ୍ତି ।
ଆପଣଙ୍କ ସୂଚନା ପାଇଁ ଜଣାଇ ରଖୁଛୁ ଯେ ବର୍ତ୍ତମାନ ଭାରତ ବାୟୋଟେକର୍ କୋଭାକ୍ସିନ୍ ଏବଂ ସେରମ୍ ଇନଷ୍ଟିଚ୍ୟୁଟର୍ କୋଭିଶିଲ୍ଡ ଉଭୟ ବ୍ୟବହାର କରାଯାଉଛି । ଭାରତ ସ୍ୱାସ୍ଥ୍ୟ ମନ୍ତ୍ରଣାଳୟ ଦ୍ୱାରା କିଛି ଗୁରୁତ୍ୱପୂର୍ଣ୍ଣ ନିର୍ଦ୍ଦେଶାବଳୀ ଜାରି କରାଯାଇଛି ଏବଂ ଏଥିରେ ଉଲ୍ଲେଖ କରାଯାଇଛି ଯେ କେଉଁ ମାନେ ଏହି ଟିକା ଗ୍ରହଣ କରିବେ ନାହିଁ ।
ଉଭୟ ପ୍ରଥମ ଏବଂ ଦ୍ୱିତୀୟ ଡୋଜ୍ ଗୋଟିଏ ଟୀକାର ହେବା ଉଚିତ୍ ବୋଲି ସ୍ୱାସ୍ଥ୍ୟ ମନ୍ତ୍ରଣାଳୟ ସୂଚନା ଦେଇଛି । ଏହାର ଅର୍ଥ ହେଉଛି ଟିକାର ଡୋଜ୍ ବଦଳାଯାଇପାରିବ ନାହିଁ ।
ଧରାଯାଉ ଯଦି କେହି ପ୍ରଥମେ କୋଭିଶିଲ୍ଡ ଟିକା ନେଇଛନ୍ତି, ତେବେ କୋଭିଶିଲ୍ଡ ଟିକାକୁ ଦ୍ୱିତୀୟଥର ମଧ୍ୟ ନେବାକୁ ପଡିବ । ସେହିଭଳି କୋଭ୍ୟାକ୍ସିନ୍ ଟିକାର ପ୍ରଥମ ମାତ୍ରା ନେଇଥିଲେ, ଦ୍ୱିତୀୟ ଥର ସେଇ କୋଭ୍ୟାକ୍ସିଂନ୍ ଗ୍ରହଣ କରାଯିବା ଉଚିତ୍ ।
- ସର୍ବପ୍ରଥମେ, ଆପଣଙ୍କୁ ମନେ ରଖିବାକୁ ହେବ ଯେ 18 ବର୍ଷରୁ କମ୍ ଲୋକ ଏହି ଟିକା ଗ୍ରହଣ କରିବା ଉଚିତ୍ ନୁହେଁ ।
-ଯଦି ଜଣେ ମହିଳା ଗର୍ଭବତୀ ଥାନ୍ତି କିମ୍ବା ଶିଶୁକୁ ସ୍ତନ୍ୟପାନ କରାଉଥାନ୍ତି ତେବେ ମହିଳାମାନେ କରୋନା ଟିକା ଗ୍ରହଣ କରିବା ଉଚିତ୍ ନୁହେଁ । କାରଣ ଗର୍ଭବତୀ ଏବଂ ସ୍ତନ୍ୟପାନ କରାଉଥିବା ମହିଳାମାନଙ୍କୁ ଏପର୍ଯ୍ୟନ୍ତ ଟୀକା ପରୀକ୍ଷଣର ଅନ୍ତର୍ଭୁକ୍ତ କରାଯାଇନାହିଁ । ଏହି କାରଣରୁ, ଗର୍ଭବତୀ ମହିଳାଙ୍କ ଉପରେ ଟୀକାକରଣର ପ୍ରଭାବ କ'ଣ ହୋଇପାରେ ? ଏ ବିଷୟରେ କୌଣସି ସ୍ପଷ୍ଟ ସୂଚନା ନାହିଁ ।
- ଯଦି ଜଣେ ବ୍ୟକ୍ତିଙ୍କ ପାଖରେ କୋଭିଡ୍-୧୯ର ସକ୍ରିୟ ଲକ୍ଷଣ ଦେଖାଏ, ତେବେ ସଂକ୍ରମଣରୁ ସମ୍ପୂର୍ଣ୍ଣ ସୁସ୍ଥ ହେବା ପରେ ୪ ରୁ ୮ ସପ୍ତାହ ପରେ ଟିକା ନେବା ଉଚିତ୍ ।
- ଯଦି ପରୀକ୍ଷଣରେ ଜଡିତ କୌଣସି ବ୍ୟକ୍ତି କୋଭିଡ୍-୧୯ ଟିକା କାରଣରୁ କୌଣସି ପ୍ରକାରର ଆଲର୍ଜି ହୋଇଥିବ କିମ୍ବା ପ୍ରଥମ ଡୋଜ୍ ପରେ ଯଦି ପ୍ରତିକ୍ରିୟା ଦେଖାଇଥିବ, ତେବେ ଏହିପରି ଲୋକମାନେ ଟିକା ନେବା ଠାରୁ ଦୂରେଇ ରହିବା ଉଚିତ୍ ।
- ଯେଉଁମାନଙ୍କର ଜ୍ୱର, ରକ୍ତସ୍ରାବ ଜନିତ ରୋଗ ଅର୍ଥାତ କୌଣସି ପ୍ରକାରର ରକ୍ତ ସମ୍ବନ୍ଧୀୟ ରୋଗ ଅଛି କିମ୍ବା ଯଦି ଜଣେ ରୋଗୀ ରକ୍ତ ପତଳା ଔଷଧ ଖାଉଛନ୍ତି, ତେବେ ସେ କରୋନା ଟିକା ନିଅନ୍ତୁ ନାହିଁ ।
- ଯଦି କୌଣସି ବ୍ୟକ୍ତିଙ୍କର କମ୍ ପ୍ଲେଟଲେଟ୍ ରୋଗ ଅଛି କିମ୍ବା ରୋଗ ପ୍ରତିରୋଧକ ଶକ୍ତି ଅତ୍ୟନ୍ତ ଦୁର୍ବଳ ଏବଂ ସେମାନେ ଏଥିପାଇଁ ଔଷଧ ଖାଉଛନ୍ତି, ତେବେ ସେମାନେ କରୋନା ଟିକା ଗ୍ରହଣ କରିବା ଉଚିତ୍ ନୁହେଁ ।
- ଯଦି ଜଣେ କରୋନା ରୋଗୀଙ୍କୁ ପ୍ଲାଜ୍ମା ଥେରାପି କିମ୍ବା ଆଣ୍ଟିବଡି ସହିତ ଚିକିତ୍ସା କରାଯାଏ, ତେବେ ସେମାନେ କରୋନା ଟିକା ଗ୍ରହଣ କରିବା ଉଚିତ୍ ନୁହେଁ । ଏହିପରି ରୋଗୀକୁ ସୁସ୍ଥ ହେବା ପାଇଁ ୪ ରୁ ୮ ସପ୍ତାହ ଲାଗିବ । ଏହାପରେ ସେ ଟୀକା ନେଇପାରିବେ ।
ସ୍ୱାସ୍ଥ୍ୟ ବିଶେଷଜ୍ଞଙ୍କ ପରାମର୍ଶ ହେଉଛି ଯଦି କୌଣସି ବ୍ୟକ୍ତି ଟିକା ନେଉଛନ୍ତି, ତେବେ ଏହା ପୂର୍ବରୁ ଆପଣ ଡାକ୍ତରଙ୍କ ସହିତ ପରାମର୍ଶ କରିବା ଜରୁରୀ ଅଟେ । ଧରାଯାଉ ଯଦି କାହାର ଜ୍ୱର, ଆଲର୍ଜି କି କିଛି ଗୁରୁତର ରୋଗ ଅଛି, ତେବେ ଏପରି ପରିସ୍ଥିତିରେ ଟିକା ଗ୍ରହଣ କରାଯିବା ଉଚିତ୍ କି ନୁହେଁ ? ଆପଣ ନିଶ୍ଚିତ ଭାବରେ ଏହି ବିଷୟରେ ଡାକ୍ତରଙ୍କ ସହ କଥା ହେବା ଉଚିତ୍ । ଟିକା ନେବା ପରେ ସାଧାରଣତଃ ଇଞ୍ଜେକ୍ସନ୍ ନେଇଥିବା ସ୍ଥାନରେ ଯନ୍ତ୍ରଣା, ସାମାନ୍ୟ ଜ୍ୱର, ଶରୀରରେ ଯନ୍ତ୍ରଣା, ମୁଣ୍ଡବିନ୍ଧା, ଥକାପଣ ଭଳି ପାର୍ଶ୍ୱ ପ୍ରତିକ୍ରିୟା ଦେଖିବାକୁ ମିଳେ ।
